Толпаков, Ж.

" Қалдырған ізің мәнгілік ... " Жақсының аты өлмейді. Қасым Құспанұлы Шабаров [Текст] / Ж. Толпаков // Орталық Қазақстан. - 2020. - №46. - 7 Б

Ж.ТОЛІІАКОВ, досы,

Қазтұтынуодағы Қарағанды экономикалық

университетінің профессоры,

Ахмет Байтұрсынов атындағы

Алтын медалі иегері.

**" Қалдырған ізің мәнгілік ... "**

«Өмір өткінші де, жалған, бүгін барсың - ертең жоқсың», «қамшының сабындай ғана қысқа ғұмыр» дейді халық даналығы. Осының растығын қазіргі өміріміз дәлелдеп отыр. Себебі, өкінішке қарай, әртүрлі себептермен тепсе темір үзетін жастар мен әлі де айтары бар, берері көп азаматтардың ойламаған жерден фәниден бақиға ерте аттануы - туған-туыс, жора-жолдас пен достарына өте ауыр қайғы. Сондай жанның бірі о дүниеге қимайтын, көзден кетсе де, көңілден кетпейтін, жүректе мәңгі сағынышпен қалған, білімді және білікті, адал досымыз, қадірлі де қимас жан - Қасым Құспанұлы ШАБАРОВ.

Қасым Құспанұлы 1949 жылдың 10 ақпанында Орал (қазіргі Батыс Қазақстан) облысы Чапаев ауданының Первомайский ауылында дүниеге келген. 1956 жылы мектепке барып, 1967 жылы он бір жылдық мектепті жақсы бітірген. Мектептен кейін екі жыл ауылда жұмыс істеп, 1969-1971 жылдары армия қатарында азаматтық борышын өтеген.

Отан алдындағы борышын ойдағыдай атқарып келген соң Қасекеңді алған бетінен қайтпайтын қайсар мінезі мен білімге құштарлығы жоғары оқу орнына жетелейді. Ол Киевтегі Т.Шевченко атындағы мемлекеттік университеттің философия факультетіне түсіп, 1976 жылы қы­зыл дипломмен тәмамдаған. Осы тұста аталған университетте күндізгі аспирантурада оқып жатқан, Қарағанды кооператив институтында ұстаздык қызмет істеген Ерқара Аймағамбетов пен Марат Шегеновпен жақсы қарым-қатынаста болып, екі ағасының кеңесімен Қасым Құспанұлы 1976 жылы Қарағанды, кооперативтік инститтутының философия және ғылыми коммунизм кафедрасына ассистенттік қызметке келеді.

Жас маман қызметке білек сыбана кірісіп, жаңа әдістемелерді қолдана отырып, студенттерге өз пәні бойынша сапалы да терең білім беруге және жастарды өмір талабына сай тәрбиелеуге көп көңіл бөліп, өзін кәсіби ұстаз ретінде көрсетті. Өз ісіне адал, жауапкершілігі жоғары, білікті де, білімді ұстаздың әр сабағын студенттер асыға күтетін.

Институтта сабақ бере жүріп, ғылыми жұмыстармен шұғылданып, шәкірттерін ғылымға баулыды. Фи­лософия кафедрасы студенттерінің ғылыми ұйымына жетекшілік етіп, өзі де, студенттері де конференцияларда баяндама жасап жүрді. Көптеген мақалалары ғылыми журналдар мен жоғарғы оқу орындарының ғылыми жинақтарында жарық көрді, Ғылымға деген құштарлығын ескеріп, философия кафедрасының ұсынысы бойыша институттың басшылары мең ғылыми кеңестің шешімімен оған 1981 жылы В.Ленин атындағы Мәскеу мемлекеттік педагогикалық институтының мақсатты аспирантурасына жолдама беріледі. Сол жылы аспирантураға түсіп, үш жылда диссертациясын ойдағыдай жазып бітіріп, 1984 жылы осы институттың ғылыми кеңесінде филосо­фия ғылымдарының кандидаты дәрежесін қорғап шығады.

Ізденістер, инемен құдық қазғандайғылыми зерттеулер, қажырлы еңбек өз жемісін беріп, Қасекең философия ғылымдарының кандидаты дәрежесіне ие болып, өзі ұстаздық қызмет істеген институтқа қайтаоралып, философия және ғылыми коммунизм кафедрасында ұстаздық қызметін жалғастырады. Қасекең лекциялары мен практикалық сабақтарын өткізуде ең үздік жаңа әдістемелерді қолданып, студенттерінің қызығушылығын арттырып отыратын. Кафедра меңгерушісінің ғылыми жұмыстары жөніндегі орынбасары бола жүріп, кафедраның дамуы, тек, оқу-әдістемелік жұмыспен ғана емес, ғылыми-зерттеу жұмыстарымен де байланысты екенін түсінген талантты ғалымның маңайына ғылымға күштар эріптес ұстаздары мен студенттер шоғырланады.

1986 жылы доцент деген ғылыми атаққа ие болды. Сөйтіп, Қасым Құспанұлы ғылыми-ұстаздық қызметтің барлық сатыларынан өтті. Ассистент, аға оқытушы, кафедра доценті бол­ды. Ол ғылыми ұстаздық қызметімен қатар, институттың қоғамдық жұмыстарына белсенді араласты. Абитуренттерді институтқа қабылдау комиссиясының жауапты хатшысының орынбасары институтың кәсіби одағының төрағасы болып, көптеген адамдарға пәтер алуға және жазғы демалыс орындарына барып демалуға жолдамаларымен қамтамасыз етуге көп көңіл бөлді.

Осындай абзал азаматтың шаңырағының сәні мен мәнін павлодарлық ару қыз Айман келтірді. Ол да эко­номика ғылымдарының кандидаты, доцент болып, бір институтта еңбек етті. Білімді де білікті екі жас құрған одақ берекелі отбасыға айналды. Қасым асыл жары Айман екеуі Асхат және Жауһар есімді ұл-қыз сүйді. Бірақ, өкініштісі осы балапандарының кызығын көре алмай, Қаскең 1990 жылы 1 мамырда жүрек талмасынан 41 жасында мына жалған фәниден мәңгілік бақилық сапарына аттанып кете барды. Қаскең қайтқанда ұлы Асхат 9 жаста, Жауһар 2 жаста еді. Мұндайда «орнында бар оңалар» дегенді дәтке қуат етеміз. Құдай қоскан жары Айманның, туған-туыстары мен достарының қамқорлығының, ақыл кеңесінің арқасында балалары жоғары білім алып, жауапты қызметтерді абыроймен атқарып жүрген ел азаматтары болып өсті. Қазір Асхаты Сыртқы істер министрлігі Азия-Тынық мұхит өңірі департаментінің басқарма басшысы болып қызмет істейді. Жауһары қаржыгер мамандығыбойынша Қарағанды экономикалык университетін бітіріп, Аян атты кәсіпкер жігітке тұрмысқа шығып, Құдай қосқан куда Қанат пен кұдағи Алмагүл есімді мың жылдық кұда-жекжат болатындай азаматта**р**мен анасы Айманды жолыктырды. Қазір олар сүйікті немелерін сүйіп отыр. Немерелері Қаскен марқұмның суретін ұстап, «атамыз» деп жүгіріп жүр. О, шіркін, опасыз жалған!

Осы жерде Қаскеңнің отбасына тілеулес және қамқоршы болған достарының ішінде қазіргі Қараған­ды экономикалық университеттің ректоры, экономика ғылымдарының докторы, профессор Ерқара Балқараұлы Аймағамбетовті ерекше айтуымыз керек. Қаскең екеуі өмірінің соңына дейін ағалы-інідей болды. Қаскеңді Қарағанды кооперативтік институтына алып келіп, орналастырып, аспирантураға жіберіп, одан кейін ғылыми-ұстаздық қызметінің өсуіне шынайы адал дос ретінде ақыл-кеңес беріп, ғылым жолында үлкен талаптар қойып, қолдауы мен қамқорлығының шапағатын терең ұғып бұлжытпай орындаған Қаскең Ерекеңнің сенімі мен үмітін абырой­мен ақтады.

Қаскеңе осы кезде ерекше қамқоршы, ақыл-кеңес беретін ағасы экономика ғылымдарының кандида­ты, профессор Ермекқали Алмажанов Гурьев (қазір Атырау) облысынан болатын. Екеуі «батыстыкіміз» деп, ағалы-інілі болып кетті, көрші тұрды. Ераға мен Зәуреш жеңгесі екеуі Айман сұлуды келін қылып түсіріп, Қаскең мен Айманды жеке отау иелері қылып шығарды.

Қаскең алғаш кооперативтік институтына ұстаз болып келгенде, ыстық ықыласпен қарсы алып, ғылыми-ұстаздық қызмет барысында ақыл-кеңесін беріп, одан кейінгі жылдарда отбасына тілеулес болған үлкен ағалары көп болды. Олар -Қазакстанның еңбек сініргсн қайраткері Жарылғасын Бикенов, тарих ғылымдарының кандидаты Сапар Исабеков, экономика ғылымдарының кандидаттары - Сәлім Қошқаров, Ғалымбек Жакупов, Сәрсен Аяжанов, Зейнеш Шүмеков және құрдастары - Садық Қуанышов, Сайран Улаков, Жанкелді Букенов, Алшын Шалабаев және осы мақаланың туындыгері мен болдым.

Қаскеңнің ғұмыры келте болғанымен, тұғыры аласарған жоқ. «Өлді деуге бола ма айтыңдаршы, өлмейтұғын артында із қалдырған» деп ұлы хакім Абай айтқандай, досымыз әлі де жүрегімізде. Себебі, «қызы бардың ізі бар, ұлы бардың өзі бар» дегендей, артында ізін жалғар Жауһар, еске алар Асхат, асыл жары Айман, сүйікті қарындасы Ағила мен күйеу-баласы Нұрлан бар.

Дана халкымыз «Жақсы адам емірге табындыру үшін, өлген соң сағындыру үшін келеді» дегендей, сені өте қатты құрметтейтін, ардақтайтын және сенімен дос болғанымен мақтанатын ағайын-туыстарың, дос-жаран, әріптестерің мен шәкірттерің сағына еске алады. Сенің асыл бейнең сені білетін, сені кұрметтейтін жандардың жүрегінде мәңгі қалады. Жатқан жерің жайлы, топырағың торқа, жаның жәннатта болғай деп Алладан тілейміз. Пейіште нұры шалқып, артындағы ұрпактарына өмір берсін, қимас досым Қасым!